Къалэр зэIузэпэщ ящI
«Иджырей къалэ кIуэцI» къэрал программэр купщIафIэу ди щIыналъэм щагъэлажьэ.
Мы илъэсым дызэрытехьэрэ къат куэду зэтет унэу 127-м я бжэIупэхэр зыхуей хуэгъэзэным егугъуащ. Тырныауз, ЩоджэнцIыкIум я цIэхэр зезыхьэ уэрамхэм тет унэхэм ящыщу 8-м я бжэIупэхэр асфальткIэ къращIыкIащ, унэ щIыхьэпIэхэм екIуалIэ лъагъуэхэр бетон къэухьхэмкIэ екIуу къыпагъэщхьэхукIащ. Иджы унэхэм я хъуреягъкIэ щхъуантIагъэхэмрэ жыгыщIэ цIыкIухэмрэ щыхасэнущ, тетIысхьэпIэхэмрэ кIэрыхубжьэрыхухэм папщIэ идзыпIэхэмрэ щагъэувынущ, жэщ уэздыгъэ- хэр щыпагъэнэнущ.
Фучик и цIэр зезыхьэ уэрамым тет №3-нэ унэм и бжэIупэр асфальт зэрыралъхьэным хуагъэхьэзыр, абы хуэзэ гъуэгури нэхъ бгъуэ ящIынущ. Адрей зэлэжьа бжэIупэхэм хуэдэ къабзэу, мыхэри тетIысхьэпIэхэмрэ удз гъэгъа гъэтIысыпIэ дахэхэмкIэ ягъэщIэрэщIэнущ.
Шэрэдж Дисэ.
